  Майя Бывальцева Стратеги кичӧлтонъёсъя агентство коронавирусъя пандемия дыръя Россиын улӥсьёслы юрттон амалъёсъя навигатор кылдытӥз. Со сярысь огазеяськонлэн пресс-службаез ивортэ. Агентстволэн бичетаз кунмуртъёслы юрттонъя 32 федерал амалъёс пыризы. Соос юрттэтэз басьтӥсьёслэн категориоссыя люкемын: Россилэн кунмуртъёсыз, анай-атайёс но нылпиос, ужтэк кылемъёс, дышетскисьёс но дышетӥсьёс, студентъёс, пересьёс, сӧсыръёс, эм ужасьёс, туристъёс, мукет кунъёслэн кунмуртъёссы. Бичетысь тодыны луоз, кылсярысь, кызьы больничноез дорысь потатэк басьтыны, паспортлэсь, водительлэн удостоверениезлэсь, банк картаослэсь ужан вакытсэ азьланьтыны, кредитъя каникулъёс басьтыны, билетлэсь дунзэ берыктыны луоз. Кунгож сьӧры кылем россиянъёс тодыны быгатозы, кызьы доре бертыны куриськон сётыны. Навигатор агентстволэн нимлыко  поттэмын.  Тегъёс: Мерлык Удмуртия Россия коронавирус юрттэт  